Այսպես՝ գորգանկարներից հետո իր գործունեության ամերիկյան շրջանում նա անցում կատարեց «Հայկական մանրանկարչություն» պայմանական անունով նկարաշարին՝ հենված հատկապես Կիլիկյան մանրանկարչության գեղարվեստական ավանդույթների վրա: Դրանք խառը տեխնիկայով արված աշխատանքներ են, որոնցում նորովի են մեկնաբանված ավետարանական հայտնի սյուժեները («Ծնունդ», «Մուտք Երուսաղեմ», «Խաչելություն» և այլն):